amanoisuno/poetBack huggingface dataset:
秋夜閒居即事寄廬山鄭員外、蜀郡符處士 楊巨源 
憂思繁未整，良辰會無由。引領遲佳音，星紀屢以周。蓬閬絕華耀，況乃處窮愁。墜葉寒擁砌，燈火夜悠悠。開琴弄清弦，窺月俯澄流。冉冉鴻雁度，蕭蕭帷箔秋。悵懷石門詠，緬慕碧雞遊。仿佛蒙顏色，崇蘭隱芳洲。
獨不見 楊巨源 
東風豔陽色，柳綠花如霰。競理同心鬟，爭持合歡扇。香傳賈娘手，粉離何郎面。最恨捲簾時，含情獨不見。
題趙孟莊 楊巨源 
管鮑化為塵，交友存如線。升堂俱自媚，得路難相見。懿君敦三益，頹俗期一變。心同襲芝蘭，氣合回霜霰。石門雲臥久，玉洞花尋遍。王浚愛旌旗，梁竦勞州縣。煙鴻秋更遠，天馬寒愈健。願事郭先生，青囊書幾卷。
辭魏博田尚書出境後，感恩戀德，因登叢台 楊巨源 
薦書及龍鍾，此事鏤心骨。親知殊悢悢，徒禦方咄咄。叢台邯鄲郭，臺上見新月。離恨始分明，歸思更超忽。懷仁淚空盡，感事情又發。他時躧履聲，曉日照丹闕。
夏日苦熱，同長孫主簿過仁壽寺納涼 楊巨源 
火入天地爐，南方正何劇。四郊長雲紅，六合太陽赤。赫赫沸泉壑，焰焰焦砂石。思減祝融權，期匡諸子宅。因投竹林寺，一問青蓮客。心空得清涼，理證等喧寂。開襟天籟回，步履雨花積。微風動珠簾，惠氣入瑤席。境閑性方謐，塵遠趣皆適。淹駕殊未還，朱欄敞虛碧。
送李虞仲秀才歸東都，因寄元李二友 楊巨源 
高翼閑未倦，孤雲曠無期。晴霞海西畔，秋草燕南時。鄴中多上才，耿耿丹霄姿。顧我於逆旅，與君發光儀。同將儒者方，獲忝攜人知。幽蘭與芳佩，寒玉鏘美詞。舊友在伊洛，鳴蟬思山陂。到來再春風，夢盡雙瓊枝。素業且無負，青冥殊未遲。南橋天氣好，脈脈一相思。
和盧諫議朝回書情即事寄兩省閣老兼呈二起居諫院諸院長 楊巨源 
寵位資寂用，回頭憐二疏。超遙比鶴性，皎潔同僧居。華組澹無累，單床歡有餘。題詩天風灑，屬思紅霞舒。藹藹延合東，晨光映林初。爐香深內殿，山色明前除。對客默焚稿，何人知諫書。全仁氣逾勁，大辨言甚徐。逸步寄青瑣，閑吟親綺疏。清輝被鸞渚，瑞藹含龍渠。謝監營野墅，陶公愛吾廬。悠然遠者懷，聖代飄長裾。端弼緝元化，至音生太虛。一戎殄欃槍，重譯充儲胥。借地種寒竹，看雲憶春蔬。靈機棲杳冥，談笑登軒車。晚跡識麒麟，秋英見芙蕖。危言直且莊，曠抱鬱以攄。志業耿冰雪，光容粲璠璵。時賢儼仙掖，氣謝心何如。
奉酬竇郎中早入省苦寒見寄 楊巨源 
玄冥怒含風，群物戒嚴節。空山頑石破，幽澗層冰裂。題詩金華彥，接武丹霄烈。曠懷玉京雲，孤唱粉垣雪。窮陰總凝冱，正氣直肅殺。天狼看墜地，霜兔敢拒穴。悠然蓬蒿士，亦得奉朝謁。羸驂苦遲遲，單僕怨切切。端闈仙階邃，廣陌凍橋滑。旭日鴛鷺行，瑞煙芙蓉闕。司寒申鄭重，成歲在凜冽。謝監逢酒時，袁生閉門月。漸思霜霰減，欲報陽和發。誰家挾纊心，何地當壚熱。慘舒能一改，恭聽遠者說。
野園獻果呈員外 楊巨源 
西園果初熟，上客心逾愜。凝粉乍辭枝，飄紅仍帶葉。幽姿寫瓊實，殷彩呈妝頰。持此贈佳期，清芬羅袖裛。
大堤曲 楊巨源 
二八嬋娟大堤女，開壚相對依江渚。待客登樓向水看，自傳芳酒涴紅袖，誰調妍妝回翠娥。珍簟華燈夕陽後，歲歲逢迎沙岸間，北人多識綠雲鬟。無端嫁與五陵少，
楊花落 楊巨源 
北斗南回春物老，紅英落盡綠尚早。韶風澹蕩無所依，人家女兒出羅幕，靜掃玉庭待花落。寶環纖手捧更飛，東園桃李芳已歇，獨有楊花嬌暮春。
月宮詞 楊巨源 
宮中月明何所似，如積如流滿田地。迥過前殿曾學眉，藻井浮花共陵亂，玉階零露相裴回。稍映明河泛仙馭，皎皎蒼蒼千里同，穿煙飄葉九門通。珠簾欲卷畏成水，飛蓋愁看素暈低，稱觴願踏清輝遍。江上無雲夜可憐，
贈從弟茂卿 楊巨源 
吾從驥足楊茂卿，性靈且奇才甚清。海內方微風雅道，王維證時符水月，杜甫狂處遺天地。流水東西岐路分，
烏啼曲贈張評事 楊巨源 
可憐楊葉複楊花，雪淨煙深碧玉家。烏棲不定枝條弱，
端午日伏蒙內侍賜晨服 楊巨源 
彩縷纖仍麗，淩風卷複開。方應五日至，應自九天來。在笥清光發，當軒暑氣回。遙知及時節，刀尺火雲催。
胡姬詞 楊巨源 
妍豔照江頭，春風好客留。當壚知妾慣，送酒為郎羞。香渡傳蕉扇，妝成上竹樓。數錢憐皓腕，非是不能留。
春日有贈 楊巨源 
堤暖柳絲斜，風光屬謝家。晚心應戀水，春恨定因花。步遠憐芳草，歸遲見綺霞。由來感情思，獨自惜年華。
襄陽樂 楊巨源 
閑隨少年去，試上大堤遊。畫角棲烏起，清弦過客愁。碑沉楚山石，珠徹漢江秋。處處風情好，盧家更上樓。
關山月 楊巨源 
蒼茫臨故關，迢遞照秋山。萬里平蕪靜，孤城落葉閑。露濃棲雁起，天遠戍兵還。複映征西府，光深組練間。
長城聞笛 楊巨源 
孤城笛滿林，斷續共霜砧。夜月降羌淚，秋風老將心。靜過寒壘遍，暗入故關深。惆悵梅花落，山川不可尋。
春晚東歸留贈李功曹 楊巨源 
芳田岐路斜，脈脈惜年華。雲路青絲騎，香含翠幰車。歌聲仍隔水，醉色未侵花。唯有懷鄉客，東飛羨曙鴉。
送殷員外使北蕃 楊巨源 
二軒將雨露，萬里入煙沙。和氣生中國，熏風屬外家。塞蘆隨雁影，關柳拂駝花。努力黃雲北，仙曹有雉車。
送許侍禦充雲南哀冊使判官 楊巨源 
萬里永昌城，威儀奉聖明。冰心瘴江冷，霜憲漏天晴。荒外開亭候，雲南降旆旌。他時功自許，絕域轉哀榮。
秋日題陳宗儒圃亭，淒然感舊 楊巨源 
曾隨何水部，待月東亭宿。今日重憑欄，清風空在竹。前山依舊碧，閑草經秋綠。時物方宛然，蛛絲一何速。
和鄭少師相公題慈恩寺禪院 楊巨源 
舊寺長桐孫，朝天是聖恩。謝公詩更老，蕭傅道方尊。白法知深得，蒼生要重論。若為將此望，心地向空門。
同趙校書題普救寺 楊巨源 
東門高處天，一望幾悠然。白浪過城下，青山滿寺前。塵光分驛道，嵐色到人煙。氣象須文字，逢君大雅篇。
春日與劉評事過故證上人院 楊巨源 
曾共劉諮議，同時事道林。與君方掩淚，來客是知心。階雪淩春積，鐘煙向夕深。依然舊童子，相送出花陰。
春雪題興善寺廣宣上人竹院 楊巨源 
皎潔青蓮客，焚香對雪朝。竹內催淅瀝，花雨讓飄颻。觸石和雲積，縈池拂水消。只應將日月，顏色不相饒。
清明日後土祠送田徹 楊巨源 
清明千萬家，處處是年華。榆柳芳辰火，梧桐今日花。祭祠結雲綺，遊陌擁香車。惆悵田郎去，原回煙樹斜。
酬令狐員外直夜書懷見寄 楊巨源 
花枝暖欲舒，粉署夜方初。世職推傳盛，春刑是減餘。芸香能護字，鉛槧善呈書。此地從頭白，經年望雉車。
題表丈三大夫書齋 楊巨源 
盛府自蓮花，群公是歲華。蘭姿丈人圃，松色大夫家。素卷堆瑤席，朱弦映絳紗。詩題三百首，高韻照春霞。
春日送沈贊府歸潯陽覲叔父 楊巨源 
潯陽阮咸宅，九派竹林前。花嶼高如浪，雲峰遠似天。江聲在南巷，海氣入東田。才子今朝去，風濤思渺然。
與李文仲秀才同賦泛酒花詩 楊巨源 
若道春無賴，飛花合逐風。巧知人意裏，解入酒杯中。香濕勝含露，光搖似泛空。請君回首看，幾片舞芳叢。
登寧州城樓 楊巨源 
宋玉本悲秋，今朝更上樓。清波城下去，此意重悠悠。晚菊臨杯思，寒山滿郡愁。故關非內地，一為漢家羞。
同薛侍禦登黎陽縣樓眺黃河 楊巨源 
倚檻恣流目，高城臨大川。九回紆白浪，一半在青天。氣肅晴空外，光翻曉日邊。開襟值佳景，懷抱更悠然。
和權相公南園閑涉寄廣宣上人 楊巨源 
浩氣抱天和，閑園載酒過。步因秋景曠，心向晚雲多。翠玉思回鳳，玄珠肯在鵝。問師登幾地，空性奈詩何。
供奉定法師歸安南 楊巨源 
故鄉南越外，萬里白雲峰。經論辭天去，香花入海逢。鷺濤清梵徹，蜃閣化城重。心到長安陌，交州後夜鐘。
池上竹 楊巨源 
一叢嬋娟色，四面清冷波。氣潤晚煙重，光閑秋露多。翠筠入疏柳，清影拂圓荷。歲晏琅玕實，心期有鳳過。
長安春遊 楊巨源 
鳳城春報曲江頭，上客年年是勝遊。日暖雲山當廣陌，桂壁朱門新邸第，漢家恩澤問酂侯。
送定法師歸蜀，法師即紅樓院供奉廣宣上人兄弟 楊巨源 
鳳城初日照紅樓，禁寺公卿識惠休。詩引棣華沾一雨，空性碧雲無處所，約公曾許剡溪遊。
早朝 楊巨源 
鐘聲清禁才應徹，漏報仙闈儼已開。雙闕薄煙籠菡萏，聖道逍遙更何事，願將巴曲贊康哉。
贈張將軍 楊巨源 
關西諸將揖容光，獨立營門劍有霜。知愛魯連歸海上，年少功高人最羨，漢家壇樹月蒼蒼。
和侯大夫秋原山觀征人回 楊巨源 
兩河戰罷萬方清，原上軍回識舊營。立馬望雲秋塞靜，聖代止戈資廟略，諸侯不復更長征。
送人過衛州 楊巨源 
憶昔征南府內遊，君家東合最淹留。縱橫聯句長侵曉，相思前路幾回首，滿眼青山過衛州。
寄中書同年舍人 楊巨源 
晴明紫閣最高峰，仙掖開簾范彥龍。五色天書詞煥爛，二十年前同日喜，碧霄何路得相逢。
酬于駙馬二首 楊巨源 
綺陌塵香曙色分，碧山如畫又逢君。蛟藏秋月一片水，陽和本是煙霄曲，須向花間次第聞。芳時碧落心應斷，今日清詞事不同。瑤草秋殘仙圃在，長得聞詩歡自足，會看春露濕蘭叢。
將歸東都寄令狐舍人 楊巨源 
綠楊紅杏滿城春，一騎悠悠萬井塵。岐路未關今日事，多病晚來還有策，雒陽山色舊相親。
寄江州白司馬 楊巨源 
江州司馬平安否，惠遠東林住得無。湓浦曾聞似衣帶，莫謾拘牽雨花社，青雲依舊是前途。
薛司空自青州歸朝 楊巨源 
天眷君陳久在東，歸朝人看大司空。黃河岸畔長無事，一門累葉淩煙閣，次第儀形漢上公。
送章孝標校書歸杭州因寄白舍人 楊巨源 
曾過靈隱江邊寺，獨宿東樓看海門。潮色銀河鋪碧落，若訪郡人徐孺子，應須騎馬到沙村。
述舊紀勳寄太原李光顏侍中二首 楊巨源 
玉塞含淒見雁行，北垣新詔拜龍驤。弟兄間世真飛將，河源收地心猶壯，笑向天西萬里霜。倚天長劍截雲孤，報國縱橫見丈夫。五載登壇真宰相，料敵知機在方寸，不勞心力講陰符。
酬盧員外 楊巨源 
謝傅旌旗控上游，盧郎樽俎借前籌。舜城風土臨清廟，滿筵舊府笙歌在，獨有羊曇最淚流。
古意贈王常侍 楊巨源 
繡戶紗窗北裏深，香風暗動鳳凰簪。組紃常在佳人手。刀尺空搖寒女心。欲學齊謳逐雲管，還思楚練拂霜砧。東家少婦當機織，應念無衣雪滿林。
送裴中丞出使 楊巨源 
一清淮甸假朝綱，金印初迎細柳黃。辭闕天威和雨露，宣諭生靈真重任，回軒應問石渠郎。
送絳州盧使君 楊巨源 
應將清淨結心期，又共陽和到郡時。絳老問年須算字，他日征還作霖雨，不須求賽敬亭祠。
贈李傅 楊巨源 
知因公望掩能文，誓激明誠在致君。曾罷雙旌瞻白日，
上裴中丞 楊巨源 
六年西掖弘湯誥，三捷東堂總漢科。政引風霜成物色，應笑白須揚執戟，可憐春日老如何。
和人與人分惠賜冰 楊巨源 
天水藏來玉墮空，先頒密署幾人同。映盤皎潔非資月，麗詞珍貺難雙有，迢遞金輿殿角東。
觀打球有作 楊巨源 
親掃球場如砥平，龍驤驟馬曉光晴。入門百拜瞻雄勢，欲令四海氛煙靜，杖底纖塵不敢生。
早春即事呈劉員外 楊巨源 
明朝晴暖即相隨，肯信春光被雨欺。且任文書堆案上，更待雜芳成豔錦，鄴中爭唱仲宣詩。
送司徒童子 楊巨源 
衛多君子魯多儒，七歲聞天笑舞雩。光彩春風初轉蕙，況複元侯旌爾善，桂林枝上得鵷雛。
寄昭應王丞 楊巨源 
武皇金輅輾香塵，每歲朝元及此辰。光動泉心初浴日，瑞靄朝朝猶望幸，天教赤縣有詩人。
酬崔博士 楊巨源 
自知頑叟更何能，唯學雕蟲謬見稱。長被有情邀唱和，今日為君書壁右，孤城莫怕世人憎。
酬裴舍人見寄 楊巨源 
誰道重遷是舊班，自將霄漢比鄉關。二妃樓下宜臨水，詩陪亞相逾三紀，石笥煙霞不共攀。
和劉員外陪韓僕射野亭公宴 楊巨源 
好客風流玳瑁簪，重簷高幕曉沉沉。綺筵霜重旌旗滿，寒笳一曲嚴城暮，雲騎連嘶香外林。
酬崔駙馬惠箋百張兼貽四韻 楊巨源 
百張雲樣亂花開，七字文頭豔錦回。浮碧空從天上得，滿篋清光應照眼，欲題凡韻輒裴回。
贈史開封 楊巨源 
天低荒草誓師壇，鄧艾心知戰地寬。鼓角迥臨霜野曙，曾從伏波征絕域，磧西蕃部怯金鞍。
奉寄通州元九侍禦 楊巨源 
大明宮殿鬱蒼蒼，紫禁龍樓直署香。九陌華軒爭道路，共說聖朝容直氣，期君新歲奉恩光。
贈渾鉅中允 楊巨源 
公子髫年四海聞，城南侍獵雪雰雰。馬盤曠野弦開月，一枝瓊萼朝光好，彩服飄飄從冠軍。
重送胡大夫赴振武 楊巨源 
向年擢桂儒生業，今日分茅聖主恩。旌旆仍將過鄉路，布惠宣威大夫事，不妨詩思許琴尊。
送陳判官罷舉赴江外 楊巨源 
練思多時冰雪清，拂衣無語別書生。莫將甲乙為前累，心期玉帳親台位，魏勃因君說姓名。
奉和裴相公 楊巨源 
竹寺題名一半空，衰榮三十六人中。在生本要求知己，若為問得蒼蒼意，造化無言自是功。
和大夫邊春呈長安親故 楊巨源 
嚴城吹笛思寒梅，二月冰河一半開。紫陌詩情依舊在，旌旆朝天不知晚，將星高處近三台。
張郎中段員外初直翰林報寄長句 楊巨源 
秋空如練瑞雲明，天上人間莫問程。丹鳳詞頭供二妙，啟沃朝朝深禁裏，香爐煙外是公卿。
奉酬端公春雪見寄 楊巨源 
造化多情狀物親，剪花鋪玉萬重新。閑飄上路呈豐歲，遙知獨立芝蘭閣，滿眼清光壓俗塵。
盧郎中拜陵遇雪蒙見召因寄 楊巨源 
南宮使者有光輝，欲拜諸陵瑞雪飛。蘋葉已修青玉薦，寒冷出郊猶未得，羨公將事看芳菲。
冬夜陪丘侍禦先輩聽崔校書彈琴 楊巨源 
雪滿中庭月映林，謝家幽賞在瑤琴。楚妃波浪天南遠，若將雅調開詩興，未抵丘遲一片心。
元日含元殿下立仗丹鳳樓門下宣赦相公稱賀二首 楊巨源 
天垂台耀掃欃槍，壽獻香山祝聖明。丹鳳樓前歌九奏，從此登封資廟略，兩河連海一時清。臨軒啟扇似雲收，率土朝天劇水流。瑞色含春當正殿，請問漢家功第一，麒麟閣上識酂侯。
元日觀朝 楊巨源 
北極長尊報聖期，周家何用問元龜。天顏入曙千官拜，微臣願獻堯人祝，壽酒年年太液池。
題賈巡官林亭 楊巨源 
白鳥閑棲亭樹枝，綠樽仍對菊花籬。許詢本愛交禪侶，門前長者無虛轍，一片寒光動水池。
和元員外題升平裏新齋 楊巨源 
自知休沐諸幽勝，遂肯高齋枕廣衢。舊地已開新玉圃，此外唯應任真宰，同塵敢是道門樞。
送澹公歸嵩山龍潭寺葬本師 楊巨源 
野煙秋水蒼茫遠，禪境真機去住閑。雙樹為家思舊壑，莫戀本師金骨地，空門無處複無關。
邵州陪王郎中宴 楊巨源 
西塞無塵多玉筵，貔貅鴛鷺儼相連。紅茵照水開樽俎，魯儒縱使他時有，不似歡娛及少年。
和令狐舍人酬峰上人題山欄孤竹 楊巨源 
滿院冰姿粉籜殘，一莖青翠近簾端。離叢自欲親香火，范雲許訪西林寺，枝葉須和彩鳳看。
寄贈田倉曹灣 楊巨源 
芳蘭媚庭除，灼灼紅英舒。身為陋巷客，門有絳轅車。朝覽夷吾傳，暮習潁陽書。眄雲高羽翼，待賈蘊璠璵。纓弁雖雲阻，音塵豈複疏。若因風雨晦，應念寂寥居。
上劉侍中 楊巨源 
命代生申甫，承家翊禹湯。廟謨膺間氣，師律動清霜。鐘鼎勳庸大，山河誡誓長。英姿淩虎視，逸步壓龍驤。道協陶鈞力，恩回日月光。一言弘社稷，九命備珪璋。政洽軍逾肅，仁敷物已康。朱門重棨戟，丹詔半縑緗。位總雲龍野，師臨涿鹿鄉。射雕天更碧，吹角塞仍黃。深入平夷落，橫行辟漢疆。功垂貞石遠，名映色絲香。斷磧瞻貔武，臨池識鳳凰。舞腰凝綺榭，歌響拂雕梁。杯淨傳鸚鵡，裘鮮照鷫鸘。吟詩白羽扇，校獵綠沈槍。風景佳人地，煙沙壯士場。幕中邀謝鑒，麾下得周郎。珠影含空徹，瓊枝映座芳。王渾知武子，陳寔獎元方。富貴春無限，歡娛夜未央。管弦隨玉帳，尊俎奉金章。俗理寧因勸，邊城詎假防。軍容雄朔漠，公望冠岩廊。分野鄰孤島，京坻溢萬廂。曙華分碣石，秋色入衡陽。城遠迷玄兔，川明辯白狼。忠賢多感激，今古共蒼茫。堤擁紅蕖豔，橋分翠柳行。軒車紛自至，亭館鬱相當。珍簟回煩暑，層軒引早涼。聽琴知思靜，說劍覺神揚。佳景燕臺上，清輝鄭驛傍。鼓鼙喧北裏，珪玉映東床。敢衒由之瑟，甘循賜也牆。官微思假路，戰勝忝升堂。欲奮三年翼，頻回一夕腸。消憂期酒聖，乘興任詩狂。海內栽桃李，天涯荷稻粱。升沈門下意，誰道在蒼蒼。
贈侯侍禦 楊巨源 
步逸辭群跡，機真結遠心。敦詩揚大雅，映古酌高音。逃禍棲蝸舍，因醒解豸簪。紫蘭秋露濕，黃鶴晚天陰。舊業餘荒草，寒山出遠林。月明多宿寺，世亂重悲琴。霄漢時應在，詩書道未沈。坐期閶闔霽，雲暖一開襟。
懷德抒情寄上信州座主 楊巨源 
五馬江天郡，諸生淚共垂。宴餘明主德，恩在侍臣知。悵望緘雙鯉，龍鍾假一枝。玉峰遙寄夢，雲海暗傷離。幢蓋全家去，琴書首路隨。滄州值康樂，明月向元規。鵷鳳終淩漢，蛟龍會出池。蕙香因曙發，松色肯寒移。舉世瞻風藻，當朝揖羽儀。加餐門下意，溪水綠逶迤。
送杜郎中使君赴虔州 楊巨源 
迢遞南康路，清輝得使君。虎符秋領俗，鵷署早辭群。地遠仍連戍，城嚴本帶軍。傍江低檻月，當嶺滿窗雲。境勝閭閻間，天清水陸分。和詩將惠政，頌述九衢聞。
別鶴詞送令狐校書之桂府 楊巨源 
海鶴一為別，高程方窅然。影搖江漢路，思結瀟湘天。皎然仰白日，真姿棲紫煙。含情九霄際，顧侶五雲前。遐心屬清都，淒響激朱弦。超遙聞風雨，迢遞各山川。東南信多水，會合當有年。雌飛唳冥冥，此意何由傳。
夏日裴尹員外西齋看花 楊巨源 
笑向東來客，看花枉在前。始知清夏月，更勝豔陽天。露濕呈妝汙，風吹畏火燃。蔥蘢和葉盛，爛熳壓枝鮮。紅彩當鈴閣，清香到玉筵。蝶棲驚曙色，鶯語滯晴煙。得地殊堪賞，過時倍覺妍。芳菲遲最好，唯是謝家憐。
贈鄰家老將 楊巨源 
白首羽林郎，丁年戍朔方。陰天瞻磧落，秋日渡遼陽。大漠寒山黑，孤城夜月黃。十年依蓐食，萬里帶金瘡。拂雪陳師祭，沖風立教場。箭飛瓊羽合，旗動火雲張。虎翼分營勢，魚鱗擁陣行。誓心清塞色，鬥血雜沙光。戰地晴輝薄，軍門曉氣長。寇深爭暗襲，關迥勒春防。身賤竟何訴，天高徒自傷。功成封寵將，力盡到貧鄉。雀老方悲海，鷹衰卻念霜。空餘孤劍在，開匣一沾裳。
和呂舍人喜張員外自北番回至境上，先寄二十韻 楊巨源 
割愛天文動，敦和國步安。仙姿歸舊好，戎意結新歡。並命瞻鵷鷺，同心揖蕙蘭。玉簫臨祖帳，金榜引征鞍。廣陌雙旌去，平沙萬里看。海雲侵鬢起，邊月向眉殘。突兀陰山迥，蒼茫朔野寬。毳廬同甲帳，韋橐比雕盤。義著親胡俗，儀全識漢官。地鄰冰鼠淨，天映燭龍寒。節異蘇卿執，弦殊蔡女彈。磧分黃渺渺，塞極黑漫漫。歡味膻腥列，征聲by僸攢。歸期先雁候，登路劇鵬摶。上客離心遠，西宮草詔殫。麗詞傳錦綺，珍價掩琅玕。百兩開戎壘，千蹄入禦欄。瑞光麟閣上，喜氣鳳城端。尚德曾辭劍，柔凶本舞幹。茫茫鬥星北，威服古來難。
春日奉獻聖壽無疆詞十首 楊巨源 
文物京華盛，謳歌國步康。瑤池供壽酒，銀漢麗宸章。靈雨含雙闕，雷霆肅萬方。代推仙祚遠，春共聖恩長。鳳扆臨花暖，龍壚旁日香。遙知千萬歲，天意奉君王。鴛鷺彤庭際，軒車綺陌前。九城多好色，萬井半祥煙。人醉逢堯酒，鶯歌答舜弦。花明禦溝水，香暖禁城天。賜宴文逾盛，征歌物更妍。無窮豔陽月，長照太平年。雲陛臨黃道，天門在碧虛。大明含睿藻，元氣抱宸居。戈偃征苗後，詩傳宴鎬初。年華富仙苑，時哲滿公車。化入絪縕大，恩垂渙汗餘。悠然萬方靜，風俗揖華胥。玉漏飄青瑣，金鋪麗紫宸。雲山九門曙，天地一家春。瑞靄方呈賞，暄風本配仁。岩廊開鳳翼，水殿壓鼇身。文雅逢明代，歡娛及賤臣。年年未央闕，恩共物華新。垂拱乾坤正，歡心品類同。紫煙含北極，玄澤付東風。珠綴留晴景，金莖直曉空。發生資盛德，交泰讓全功。間氣登三事，祥光啟四聰。遐荒似川水，天外亦朝宗。代是文明晝，春當宴喜時。壚煙添柳重，宮漏出花遲。漢典方寬律，周官正采詩。碧宵傳鳳吹，紅旭在龍旗。造化膺神契，陽和沃聖思。無因隨百獸，率舞奉丹墀。睿德符玄化，芳情翊太和。日輪皇鑒遠，天仗聖朝多。曙色含金榜，晴光轉玉珂。中宮陳廣樂，元老進賡歌。蓮葉看龜上，桐花識鳳過。小臣空擊壤，滄海是恩波。物象朝高殿，簪裾溢上京。春當九衢好，天向萬方明。樂報簫韶發，杯看沆瀣生。芙蓉丹闕暖，楊柳玉樓晴。閶闔開中禁，衣裳儼太清。南山同聖壽，長對鳳凰城。日上蒼龍闕，香含紫禁林。晴光五雲疊，春色九重深。賞葉元和德，文垂雅頌音。景雲隨禦輦，顥氣在宸襟。永保無疆壽，長懷不戰心。聖朝多慶賜，瓊樹粉牆陰。化洽生成遂，功宣動植知。瑞凝三秀草，春入萬年枝。鳳掖嘉言進，鴛行喜氣隨。仗臨丹地近，衣對碧山垂。渥澤方柔遠，聰明本聽卑。願同東觀士，長對漢威儀。
銜魚翠鳥 楊巨源 
有意蓮葉間，瞥然下高樹。擘破得全魚，一點翠光去。
和鄭相公尋宣上人不遇 楊巨源 
方尋蓮境去，又值竹房空。幾韻飄寒玉，餘清不在風。
題范陽金台驛 楊巨源 
六國唯求客，千金遂築台。若令逢聖代，憔悴郭生回。
寄薛侍禦 楊巨源 
世上無窮事，生涯莫廢詩。何曾好風月，不是憶君時。
賦得灞岸柳留辭鄭員外 楊巨源 
楊柳含煙灞岸春，年年攀折為行人。好風倘借低枝便，莫遣青絲掃路塵。
折楊柳 楊巨源 
水邊楊柳麹塵絲，立馬煩君折一枝。惟有春風最相惜，殷勤更向手中吹。
雪中聽箏 楊巨源 
玉柱泠泠對寒雪，清商怨征聲何切。誰憐楚客向隅時，一片愁心與弦絕。
盧龍塞行送韋掌記二首 楊巨源 
雨雪紛紛黑水外，行人共指盧龍塞。萬里飛沙壓鼓鼙，三軍殺氣凝旌旆。陳琳書記本翩翩，料敵能兵奪酒泉。聖主好文兼好武，封侯莫比漢皇年。
題五老峰下費君書院 楊巨源 
解向花間栽碧松，門前不負老人峰。已將心事隨身隱，認得溪雲第幾重。
僧院聽琴 楊巨源 
禪思何妨在玉琴，真僧不見聽時心。離聲怨調秋堂夕，雲向蒼梧湘水深。
和武相公春曉聞鶯 楊巨源 
語恨飛遲天欲明，殷勤似訴有餘情。仁風已及芳菲節，猶向花溪鳴幾聲。
唐昌觀玉蕊花 楊巨源 
晴空素豔照霞新，香灑天風不到塵。持贈昔聞將白雪，蕊珠宮上玉花春。
山中主人 楊巨源 
十裏青山有一家，翠屏深處更添霞。若為說得溪中事，錦石和煙四面花。
太原贈李屬侍禦 楊巨源 
路入桑幹塞雁飛，棗郎年少有光輝。春風走馬三千里，不廢看花君繡衣。
崔娘詩 楊巨源 
清潤潘郎玉不如，中庭蕙草雪消初。風流才子多春思，腸斷蕭娘一紙書。
題雲師山房 楊巨源 
雲公蘭若深山裏，月明松殿微風起。試問空門清淨心，蓮花不著秋潭水。
城東早春 楊巨源 
詩家清景在新春，綠柳才黃半未勻。若待上林花似錦，出門俱是看花人。
秋日登亭贈薛侍禦 楊巨源 
潦倒從軍何取益，東西走馬暫同遊。梁王舊客皆能賦，今日因何獨怨秋。
石水詞二首 楊巨源 
銀罌深鎖貯清光，無限來人不得嘗。知共金丹爭氣力，一杯全勝五雲漿。山叟和雲劚翠屏，煎時分日檢仙經。天人持此扶衰病，勝得瑤池水一瓶。
答振武李逢吉判官 楊巨源 
近來時輩都無興，把酒皆言肺病同。唯有單于李評事，不將華髮負春風。
宮燕詞 楊巨源 
毛衣似錦語如弦，日暖爭高綺陌天。幾處野花留不得，雙雙飛向禦爐前。
贈崔駙馬 楊巨源 
百尺梧桐畫閣齊，簫聲落處翠雲低。平陽不惜黃金埒，細雨花驄踏作泥。
聽李憑彈箜篌二首 楊巨源 
聽奏繁弦玉殿清，風傳曲度禁林明。君王聽樂梨園暖，翻到雲門第幾聲。花咽嬌鶯玉漱泉，名高半在禦筵前。漢王欲助人間樂，從遣新聲墜九天。
臨水看花 楊巨源 
一樹紅花映綠波，晴明騎馬好經過。今朝幾許風吹落，聞道蕭郎最惜多。
觀妓人入道二首 楊巨源 
荀令歌鐘北裏亭，翠娥紅粉敞雲屏。舞衣施盡餘香在，今日花前學誦經。碧玉芳年事冠軍，清歌空得隔花聞。春來削髮芙蓉寺，蟬鬢臨風墮綠雲。
方城驛逢孟侍禦 楊巨源 
走馬溫湯直隼飛，相逢矍鑠理征衣。軍中得力兒男事，入驛從容見落暉。
題清涼寺 楊巨源 
憑檻霏微松樹煙，陶潛曾用道林錢。一聲寒磬空心曉，花雨知從第幾天。
酬令狐舍人 楊巨源 
曉禁蒼蒼換直還，暫低鸞翼向人間。亦知受業公門事，數仞丘牆不見山。
和令狐郎中 楊巨源 
題詩一代占清機，秉筆三年直紫微。自稟道情齠齔異，不同蘧玉學知非。
美人春怨 楊巨源 
妾家巫峽陽，羅幌寢蘭堂。曉日臨窗久，春風引夢長。落釵仍掛鬢，微汗欲銷黃。縱便朦朧覺，魂猶逐楚王。
豔女詞 楊巨源 
露井桃花發，雙雙燕並飛。美人姿態裏，春色上羅衣。自愛頻開鏡，時羞欲掩扉。心知行路客，遙惹五香歸。
名姝詠 楊巨源 
阿嬌年未多，體弱性能和。怕重愁拈鏡，憐輕喜曳羅。臨津雙洛浦，對月兩嫦娥。獨有荊王殿，時時暮雨過。
送太和公主和蕃 楊巨源 
北路古來難，年光獨認寒。朔雲侵鬢起，邊月向眉殘。蘆井尋沙到，花門度磧看。熏風一萬里，來處是長安。
秋日韋少府廳池上詠石 楊巨源 
主人得幽石，日覺公堂清。一片池上色，孤峰雲外情。舊溪紅蘚在，秋水綠痕生。何必澄湖徹，移來有令名。
失題 楊巨源 
何事慰朝夕，不逾詩酒情。山河空道路，蕃漢共刀兵。禮樂新朝市，園林舊弟兄。向風一點淚，塞晚暮江平。
春日題龍門香山寺 楊巨源 
眾香天上梵王宮，鐘磬寥寥半碧空。清景乍開松嶺月，欲盡出尋那可得，三千世界本無窮。
寄申州盧拱使君 楊巨源 
領郡仍聞總虎貔，致身還是見男兒。小船隔水催桃葉。大鼓當風舞柘枝。酒坐微酣諸客倒，球場慢撥幾人隨。從來樂事憎詩苦，莫放窗中遠岫知。
郊居秋日酬奚贊府見寄 楊巨源 
繁菊照深居，芳香春不如。聞尋周處士，知伴庾尚書。日晚汀洲曠，天晴草木疏。閑言揮麈柄，清步掩蝸廬。野老能親牧，高人念遠漁。幽叢臨古岸，輕葉度寒渠。暮色無狂蝶，秋華有嫩蔬。若為酬郢曲，從此愧璠璵。
聖恩洗雪鎮州寄獻裴相公 楊巨源 
天借春光洗綠林，戰塵收盡見花陰。好生本是君王德，井陘昨日雙旗入，蕭相無言淚濕襟。
賀田僕射子弟榮拜金吾 楊巨源 
五侯恩澤不同年，叔侄朱門rV槊連。鳳沼九重相喜氣，為數麒麟高閣上，誰家父子勒燕然。
和裴舍人觀田尚書出獵 楊巨源 
聖代司空比玉清，雄藩觀獵見皇情。雲禽已覺高無益，今朝始賀將軍貴，紫禁詩人看旆旌。
送李舍人歸蘭陵裏 楊巨源 
清詞舉世皆藏篋，美酒當山為滿樽。三畝嫩蔬臨綺陌，惟有道情常自足，啟期天地易知恩。
同太常尉遲博士闕下待漏 楊巨源 
沉沉延閣抱丹墀，松色苔花顥露滋。爽氣曉來青玉甃，此地含香從白首，馮唐何事怨明時。
見薛侍禦戴不損裹帽子因贈 楊巨源 
潘郎對青鏡，烏帽似新裁。曉露鴉初洗，春荷葉半開。堪將護巾櫛，不獨隔塵埃。已見籠蟬翼，無因映鹿胎。何人呈巧思，好手自西來。有意憐衰醜，煩君致一枚。
胡二十拜戶部兼判度支 楊巨源 
清機果被公材撓，雄拜知承聖主恩。廟略已調天府實，為愛山前新蔔第，不妨風月事琴樽。
元日呈李逢吉舍人 楊巨源 
華夷文物賀新年，霜仗遙排鳳闕前。一片彩霞迎曙日，共說正初當聖澤，試過西掖問群賢。
和杜中丞西禪院看花 楊巨源 
一林堆錦映千燈，照眼牽情欲不勝。知倚晴明嬌自足，深處最憐鶯蹂踐，懶時先被蝶侵淩。對持真境應無取，幽含晚態憐丹桂，盛續春光識紫藤。每到花枝獨惆悵，
句 楊巨源 
三刀夢益州，一箭取遼城。。伊陟無聞祖，韋賢不到孫。